  Майя Бывальцева Былай (Булай) черкогуртысь Удмурт лулчеберетъя центрез элькунлэн инвестици луонлыкъёсъя картаяз пыртыны быгатозы. Со сярысь тодмо луиз 17-тӥ пӧсьтолэзе Удмуртилэн тӧроезлэсь ужзэ огдырлы быдэсъясь Александр Бречалов Ува ёросэ вуылыку. Пусъёмы, Былайын Удмурт лулчеберетъя центрез 2015-тӥ арын усьтӥзы. Али со муниципал кылдытэтлэн асъетэз луэ. Отчы арлы быдэ элькунлэн ёросъёсысьтыз но Россилэн улосвылъёсысьтыз туристъёс вуыло. Соос понна пӧртэм интерактивной экскурсиос ортчыто. Кылсярысь, котькуд мылкыд карись вашкала куиськон станокен ужаны яке кут кутаны дышетскыны быгатэ. Александр Бречалов ӵектосэз азинтонэ ужбергатӥсьёсты кыскыны дэмлаз, со «коньдон поттыны но азинтыны» луонлык сётоз. Знакомство с Увинским районом начали с Центра удмуртской культуры «Дом,хранящий века». Он пользуется популярностью у туристов со всего мира pic.twitter.com/bx4JfVLXBe— Александр Бречалов (@brechalov) 17 июля 2017 г. Тодэ вайытом, азьвылгес тодмо луиз, Удмуртилэн инвестици луонлыкъёсъя картаяз Чурысь заводэз пыртыны малпало шуыса. Улосвыл кивалтӥсьлэн верамезъя, со предприятилэсь ужзэ азинтыны инвесторез ар пумозь шедьтыны юрттоз. Тегъёс: Лулчеберет Туризм Ува Удмуртия АлександрБречалов  